ગુજરાત વિધાનસભાના અધ્યક્ષશ્રી રાજેન્દ્ર ત્રિવેદીએ અટલ આત્મ વિશ્વાસ વ્યક્ત કરતાં એકતા રથયાત્રાના પ્રસ્થાન પ્રસંગે જણાવ્યું કે, ધર્મ નિરપેક્ષતાના જે સિધ્ધાંતોના આધારે સરદાર સાહેબે પ્રાચીન સોમનાથ મંદિરનો જીર્ણોધાર કરાવ્યો, એ જ સિધ્ધાંતોની તાકાતથી નીકટ ભવિષ્યમાં રામમંદિરનું અવશ્ય નિર્માણ થશે. સ્વચ્છતા અભિયાનના પ્રણેતા સરદાર સાહેબ છે અને તેમણે અમદાવાર મ્યુનીસીપલ કોર્પોરેશનમાં તેમના શાસનકાળમાં શહેરી સ્વચ્છતાની ઝુંબેશ ઉપાડી હતી તેની યાદ અપાવતાં તેમણે જણાવ્યું કે, દેશ માટે અને સમાજ જીવન માટે માત્ર ભૌતિક સ્વચ્છતા નહીં, સામાજિક અને રાજકીય સ્વચ્છતા અનિવાર્ય છે. તેમણે ગેરરીતિઓના આરોપ હેઠળના ઉચ્ચ સનદી અધિકારીને ફરજ મોકૂફ કરવાના મુખ્યમંત્રીશ્રી તેમજ રાજ્ય સરકારના પગલાની તારીફ કરી હતી. તેમણે જણાવ્યું કે બંધારણ સભામાં સરદાર સાહેબનું અન્ય મહાન નેતાઓ જેટલું જ યોગદાન છે. દેશને એક રાખવા તેમણે સામ, દામ, દંડ અને ભેદના જે ચાર સૂત્રોનો અમલ કર્યો એ આજે પણ દેશની એકતા માટે એટલા જ પ્રસ્તુત છે. પત્રકાર જોશી ગૌરવ